หนุ่มซิ่งเก๋ง พุ่งชน จยย.ตัดหน้าดับ ยอมรับขับเร็ว รีบกลับบ้าน
หนุ่ม 29 ควบเก๋ง มุ่งหน้ากลับบ้าน พุ่งชน จยย.อย่างจัง ทำคนขับชาวเมียนมาคอหักดับ ด้านหนุ่มยอมรับขับรถเร็ว อ้างถูก จยย.ตัดหน้ากะทันหันเมื่อเวลา 21.30 น.วันที่ 25 พ.ค.63 พ.ต.ท.ศิวกร ฉิมพาลี สว.สอบสวน สภ.ฉวาง รับแจ้งเหตุรถเก๋งชนรถจักรยานยนต์บนถนนสายฉวาง-บ้านส้อง (สาย 4015) หมู่ที่ 9 ต.นาแว อ.ฉวางจ.นครศรีธรรมราช จึงเดินทางไปตรวจสอบ พร้อมแพทย์ รพ.สมเด็จพระยุพราชฉวาง และมูลนิธิสยามรวมใจปู่อินทร์ที่เกิดเหตุพบรถเก๋ง ยี่ห้อเชฟโรเลต รุ่นครูซ สีขาว ทะเบียน กว 2793 สุราษฎร์ธานี สภาพด้านหน้าพังยับเยิน มี นายณัฐพงศ์ เพ็ชรทอง อายุ 29 ปี อยู่บ้านเลขที่ 203 หมู่ที่ 2 ต.ห้วยปริก อ.ฉวางจ.นครศรีธรรมราช เป็นคนขับ ห่างออกไปอีก 50 เมตร พบรถจักรยานยนต์ยี่ห้อฮอนด้า สีน้ำเงิน-ดำ ไม่ติดแผ่นป้ายทะเบียน สภาพพังยับเยิน ใกล้กันพบศพ นายวินเพ อายุ 42 ปี (ชาวพม่า) นอนเสียชีวิตอยู่ริมถนนจากการสอบถาม นายณัฐพงศ์ คนขับรถเก๋ง เล่าว่า ตนขับรถมาด้วยความเร็วเพื่อรีบกลับบ้าน ถึงที่เกิดเหตุรถจักรยานยนต์ที่ นายวินเพ ขับนั้น ตัดหน้ารถตนอย่างกะทันหัน เป็นเหตุให้ตนชนเข้าอย่างจัง จักรยานยนต์และคนขับกระเด็นไปตกอยู่ริมถนน จนเป็นสาเหตุให้ นายวินเพ เสียชีวิตทันที ส่วนรถเก๋งที่ตนขับมานั้นไปชนติดอยู่กับริมกำแพงโรงงานเก่าริมถนน สภาพด้านหน้าพังยับเยิน ส่วนตนปลอดภัยดี จึงเข้ามอบตัวกับตำรวจที่ สภ.ฉวางด้านแพทย์ให้เจ้าหน้าที่กู้ภัยนำศพผู้ตายไปตรวจสอบที่ รพ.สมเด็จพระยุพราช อีกครั้ง ก่อนระบุว่าผู้ตายคอหักจากการถูกกระแทกอย่างแรงหรือไม่ เบื้องต้น เจ้าหน้าที่ตำรวจ ได้แจ้งข้อหา นายณัฐพงศ์ ขับรถโดยประมาทเป็นเหตุให้ผู้อื่นเสียชีวิตและทรัพย์สิน ส่งดำเนินคดีตามกฎหมายต่อไป
หนุ่ม 29 ควบเก๋ง มุ่งหน้ากลับบ้าน พุ่งชน จยย.อย่างจัง ทำคนขับชาวเมียนมาคอหักดับ ด้านหนุ่มยอมรับขับรถเร็ว อ้างถูก จยย.ตัดหน้ากะทันหัน 
รถชนกัน,เก๋งชนจักรยานยนต์,จยย.ตัดหน้าเก๋ง,ชน จยย.ดับ,อุบัติเหตุ,ข่าวทั่วไป